ԱՅԾԵՂՋՅՈՒՐՆԵՐ. Ամսվա սկիզբը բարդ կլինի` հոգեբանական առումով: Ուստի կարևոր գործեր մի ծրագրեք. մանավանդ` շուտով աչքի ընկնելու առիթներ կունենաք, և նա, ով կփորձի խանգարել ձեզ, աննախանձելի վիճակում կհայտնվի: Աշնան կեսը խիստ հագեցած է իրադարձություններով ու ապրումներով: Ինչպես ասվում է` ում շատ է տրված, նրանից շատ էլ պահանջվում է: Այնպես որ` մի դժգոհեք աշխատանքային ծանրաբեռնվածությունից: Ամսվա վերջին կարելի է լավ զվարճանալ. դուք դա վաստակել եք: Լավատեսության շնորհիվ հաջողության անիվը նորից ձեր ձեռքում կլինի, և սև ամպերը կցրվեն: